Həsənağa Mustafayev

Həsənağa (Həsən) Hacıağa oğlu Mustafayev () — Azərbaycan boyakarı və teatr rəssamı, Azərbaycan SSR əməkdar incəsənət xadimi (1938), Azərbaycan SSR əməkdar artisti (1940).

 Həyatı 
Azərbaycan səhnəqrafiyasının ali təhsil almış ilk peşəkar rəssamlarından olan Həsənağa Mustafayev 1 avqust 1896-cı ildə Bakıda anadan olub. O, yeddinci sinifdən sonra 1922–1925-ci illərdə Bakı Rəssamlıq Məktəbində, 1926–1931-ci illərdə isə Moskva Ali Bədii-Texniki Emalatxanasında təhsil almışdır. 1933–1937-ci illərdə Moskvada SSRİ Böyük Teatrında rəssam işləmiş, 1937-ci ilin sonlarında Bakıya qayıtmışdır. Burada o əvvəlcə Azərbaycan Dövlət Opera və Balet Teatrında, sonra isə Gənc Tamaşaçılar Teatrında mürəkkəb quruluşlu tamaşalara bədii quruluş vermişdir.

Həsənağa Mustafayev Azərbaycan təsviri sənətində ilk dəfə olaraq ofort ("Mənzərə", "Arabaçı"), ksiloqrafiya ("Üzüm yığımı"), linoqravüra ("Xalçatoxuyanlar", "Zorxana") texnikalarını tətbiq etmişdir. Onun adı bəzi afişa və proqramlarda sadəcə "Həsən" kimi qeyd olunub.

Həsənağa Mustafayev 22 aprel 1971-ci ildə Bakıda vəfat etmişdir.

 Mükafatları 
 "Azərbaycan SSR əməkdar incəsənət xadimi" fəxri adı — 4 dekabr 1938
 "Azərbaycan SSR əməkdar artisti" fəxri adı — 27 aprel 1940

 Rəssamı olduğu tamaşalar 
Azərbaycan Dövlət Gənc Tamaşaçılar Teatrında rəssamı olduğu tamaşalar
 Tamaşa  Müəllif  Tarix Vətən  Abdulla Şaiq  1942 Lənkəran xanının vəziri  Mirzə Fətəli Axundov  1943 Aydın  Cəfər Cabbarlı  1944 Məlik Məmməd  Əyyub Abbasov  1944 Aqil və Sərvinaz  Əyyub Abbasov  1956 Ana  Abdulla Şaiq  1945 Bir saatlıq xəlifə  Abdulla Şaiq  1956 Qaraca çoban  Əbdüləzəl Dəmirçizadə  1946 Durna qatarı  İsgəndər Coşqun  1958 Yanmış planetin sərvətləri  Novruz Gəncəli  1963

Azərbaycan Dövlət Musiqili Komediya Teatrında bədii tərtibatını işlədiyi operettalar
 Tamaşa  Müəllif  Tarix Lənkəran xanının vəziri  Bəstəkar Niyazi  1939 Malinovkada toy  Boris Aleksandrov  1939 Beş manatlıq gəlin  Məmməd Səid Ordubadi, Səid Rüstəmov  1940 Evliykən subay  Zülfüqar Hacıbəyov  1941 Xəsis  qeyd  1958

Cəfər Cabbarlı adına Kirovabad Dövlət Dram Teatrında rəssamı olduğu tamaşalar
 Tamaşa  Müəllif  Tarix Məlik Məmməd  Əyyub Abbasov  1946 Rus məsələsi  Konstantin Simonov  1946 Pəri cadu  Əbdürrəhim bəy Haqverdiyev  1947, 1956 Qərq edilmiş daşlar  İlo Mosaşvili  1953 1905-ci ildə  Cəfər Cabbarlı  1955 Toy  Sabit Rəhman  1955 Çiçəkli dağ  Məmmədhüseyn Təhmasib  1956

 Qeydlər 

 İstinadlar 

 Ədəbiyyat 




Kateqoriya:Azərbaycan rəssamları
Kateqoriya:Azərbaycanlı rəssamlar